《寄题莫谦仲山居西楼二首 其一 山居》
宋代·孙觌

鱼盐市井富，冠盖车马路。生息自相吹，晨门黕如雾。

超然尘外自，硉兀见砥柱。汤汤海横流，自有安立处。

幻泡水上沤，空华草头露。一峰独苍然，岁寒但如故。

醉搴庭下花，吟绕池边树。便有山中臞，来随白云屦。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。